১৮৪৬ সালের ফেব্রুয়ারি মাসে মার্কস ও এঙ্গেলস সমমনা কয়েকজনকে নিয়ে গঠন করলেন কমিউনিস্ট করেসপন্ডিং কমিটি। ইউরোপের বিভিন্ন সমাজতন্ত্রী সংগঠনের সাথে যোগাযোগের জন্য মূলত এই সংগঠনের প্রতিষ্ঠা করা হয়। দুই বন্ধু এই সংগঠনের মাধ্যমে ইউরোপের বিভিন্ন কমিউনিস্ট সমাজতন্ত্রী গ্রুপের সাথে যোগযোগ স্থাপন করতে সক্ষম হন। তারা দু’জনে মিলে একইসাথে কমিউনিস্ট আন্দোলনে তত্ত্বগত ভ্রান্তির বিরুদ্ধে সংগ্রাম শুরু করলেন।